b'\n_START_ARTICLE_\nAlgirdas Klimaitis (1910)\n_START_PARAGRAPH_\nAlgirdas Jonas Klimaitis (1910 m.  Kaune  \xe2\x80\x93 1988 m. rugpj\xc5\xab\xc4\x8dio 29 d., Hamburge, Vokietijoje)  \xe2\x80\x93 1941 m. bir\xc5\xbeelio sukil\xc4\x97li\xc5\xb3 b\xc5\xabrio vadas,   Vilijampol\xc4\x97s pogromo reng\xc4\x97jas. _NEWLINE_Holokausto Lietuvoje tyrin\xc4\x97tojai Christoph Dieckmann ir Saulius Su\xc5\xbeied\xc4\x97lis tvirtina, jog apie Algird\xc4\x85 Klimait\xc4\xaf i\xc5\xa1liko nedaug \xc5\xbeini\xc5\xb3.  Grei\xc4\x8diausiai jisai buvo nepriklausomos Lietuvos karininkas kuris paskui dirbo de\xc5\xa1ini\xc5\xb3j\xc5\xb3 po\xc5\xbei\xc5\xabri\xc5\xb3 \xc5\xbeurnalistu.  Redagavo laikra\xc5\xa1t\xc4\xaf De\xc5\xa1imt cent\xc5\xb3. Anot jo sesut\xc4\x97s, Algirdas Klimaitis ketvirtajame de\xc5\xa1imtmetyje tapo antikomunistu ir antisemitu. V\xc4\x97liau buvo kalbama, kad jis tapo  voldemarininku.   Algirdas Martynas Budreckis j\xc4\xaf apib\xc5\xabdino kaip jaun\xc4\x85 kar\xc5\xa1tako\xc5\xa1\xc4\xaf neurotik\xc4\x85.  _NEWLINE_1941 m. bir\xc5\xbeelio 22 d., sekmadien\xc4\xaf, naci\xc5\xb3 Vokietija u\xc5\xbepuol\xc4\x97 Soviet\xc5\xb3 S\xc4\x85jung\xc4\x85. Algirdas Klimaitis vadovavo b\xc5\xabriui sukil\xc4\x97li\xc5\xb3, kovojusi\xc5\xb3 su sovietais d\xc4\x97l Kauno.    B\xc5\xabrio skai\xc4\x8dius nurodomas \xc4\xafvairiai, kaip 50, 300, 600 \xc5\xbemoni\xc5\xb3.        Juozas Ambrazevi\xc4\x8dius po karo ra\xc5\xa1\xc4\x97, "Neteisinga skirti Klimai\xc4\x8dio grup\xc4\x99 prie LAF, kuris organizavo sukilim\xc4\x85. Klimaitis tik k\xc4\x85 buvo i\xc5\xa1\xc4\x97j\xc4\x99s i\xc5\xa1 bol\xc5\xa1evik\xc5\xb3 kal\xc4\x97jimo. Jis ir suorganizavo apie save daugel\xc4\xaf toki\xc5\xb3 pat pirmom karo dienom."\n_START_SECTION_\nPo karo\n_START_PARAGRAPH_\nPo karo, Algirdas Klimaitis apsigyveno Hamburge, Vokietijoje, kur jisai buvo atrastas a\xc5\xa1tuntajame de\xc5\xa1imtyje.  Hamburgo valstyb\xc4\x97s prokurat\xc5\xabra reng\xc4\x97 byl\xc4\x85 prie\xc5\xa1 j\xc4\xaf, ta\xc4\x8diau jisai mir\xc4\x97 1988 m. neprad\xc4\x97jus teismo._NEWLINE_Jo s\xc5\xabnus, taip pat Algirdas Klimaitis (Kliugeris), nepriklausomos Lietuvos apkaltintas ir \xc4\xafkalintas 1992 m. \xc4\xaftarus, kad jis dirba KGB agentu.     2007 m. Vilniaus apygardos teismas panaikino Liustracijos komisijos sprendim\xc4\x85, ir tvirtino, jog Algirdas Klimaitis ne\xc5\xbeinojo, kad bendradarbiauja su KGB agentais, ir tebuvo j\xc5\xb3 i\xc5\xa1naudojamas, kaip \xc5\xbeini\xc5\xb3 \xc5\xa1altinis.'